OpenLLM-France/wikimedia huggingface dataset:
# Nombre 189

El nombre 189 (CLXXXIX) és el nombre natural que segueix el nombre 188 i precedeix el nombre 190. La seva representació binària és 10111101, la representació octal 275 i l'hexadecimal BD. La seva factorització en nombres primers és 3³×7; altres factoritzacions són 1×189 = 3×63 = 7×27 = 9×21; és un nombre 4-gairebé primer: 7 × 3 × 3 × 3 = 189.
# RK Metaloplastika Šabac

El RK Metaloplastika Šabac és un club serbi d'handbol de la localitat de Šabac. Durant els anys 80 fou el club d'handbol de l'antiga Iugoslàvia més important, arribant a guanyar 7 Lligues de forma consecutiva, així com 2 Copes d'Europa.

## Palmarès

* 2 Copes d'Europa: 1985 i 1986.
* 7 Lligues de Iugoslàvia: 1982, 1983, 1984, 1985, 1986, 1987 i 1988.
* 5 Copes de Iugoslàvia: 1980, 1983, 1984, 1985 i 1986.
# The Emperor's Club

The Emperor's Club és una pel·lícula estatunidenca de Michael Hoffman, estrenada l'any 2002. Ha estat doblada al català.
Segons el director, aquest film parla « d'un professor de valors tradicionals que s'aventura en un món molt més laberíntic i complex que el que està preparat a resistir ».
És força possible que Hoffman hagi estat atret per aquest tema, atès que ha passat molts anys a prestigioses escoles i universitats d'ensenyament clàssic.

## Argument

William Hundert és professor d'història antiga a la prestigiosa escola St Benedict. És un apassionat de la seva matèria i l'ensenyament. No li agrada únicament instruir els seus estudiants privilegiats socio-econòmicament, sinó igualment de formar el seu caràcter i inculcar-los valors.
Quan Sedgwick Bell, jove adolescent de fort caràcter, rebel, al límit de la insolència, arriba a l'establiment, una estranya relació s'instal·la entra el professor reputat i l'alumne provocador.
Vint-cinc anys més tard, es tornaran a trobar.

## Repartiment

* Kevin Kline: William Hundert
* Emile Hirsch: Sedgewick Bell
* Embeth Davidtz: Elizabeth
* Rob Morrow: James Ellerby
* Edward Herrmann: Woodbridge
* Harris Yulin: Senador Bell
* Paul Dano: Martin Blythe
* Rishi Mehta: Deepak Mehta
* Jesse Eisenberg: Louis Masoudi
* Gabriel Millman: Robert Brewster
* Chris Morals: Eugene Field
* Luca Bigini: Copeland Gray
* Michael Coppola: Russell Hall
* Sean Fredricks: Mr. Harris
* Caitlin O'Heaney: Mme Woodbridge
* Charu R. Mehta: Mare de Deepak
* Pamela Wehner: Dona del senador Bell
* Molly Regan: Miss Peters
* Roger Rees: Mr. Castle
* Helen Carey: Miss Johnston
* Joel Gretsch: Sedgewick Bell, vell
* Steven Culp: Martin Blythe, vell
* Rahul Khanna: Deepak Mehta, vell
* Patrick Dempsey: Louis Masoudi, vell
* Jimmy Walsh: Robert Bell
* Elizabeth Hobgood: Victoria Bell
* Purva Bedi: Anna Mehta
* Deirdre Lorenz: Dr. Kelly Ryan
* Anthony Vincent Bova: Robert Brewster, de vell
* Mark Nichols: Copeland Gray, vell
* George F. Miller: Eugene Field, de vell
* Henry Glovinsky: William Simon

## Crítica

* "Un considerable exámen del caràcter, la moral i el destí. (...) Bona"
* "La interpretació de Kevin Kline mostra un profund coneixement del personatge, que després de tot és millor que la major part dels professors, millor que la majoria dels homes. I ens interessa no perquè és perfecte, sinó perquè lamenta sincerament no ser-ho."
* "El director Michael Hoffman ens omple de llàgrimes com una boira tòxica. Evitin-la com una plaga."

## Referències

* ↑ «The Emperor's Club». Esadir.
* ↑ Scott, A. O. «FILM REVIEW; When a Moralistic Teacher Has to Face Up to His Code» (en anglès). The New York Times.
* ↑ LaSalle, Mick «The Emperor's Club». San Francisco Chronicle.
* ↑ Ebert, Roger «The Emperor's Club». Chicago Sun-Times.
* ↑ Travers, Peter «The Emperor's Club». Rolling Stone.
# Gremiatxi (Saràtov)

* Per a altres significats, vegeu «Gremiatxi».
Gremiatxi (en rus: Гремячий) és un poble (un possiólok) de l'óblast de Saràtov, a Rússia, segons el cens del 2010 tenia 326 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Memmia

Lex Memmia va ser una llei romana proposada l'any 110 aC per Gai Memmi, tribú de la plebs, quan eren cònsols Publi Corneli Escipió Nasica i Luci Calpurni Pisó. Encarregava al pretor Luci Cassi Longí de portar a Roma al rei de Numídia, Jugurta, per sotmetre'l a judici.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 114 [Consulta: 16 abril 2022].
# Sèira

Sèira (francès Seyre) és un municipi del Lauraguès, en el Llenguadoc, situada en el departament de l'Alta Garona, a la regió d'Occitània.

## Referències

* ↑ Toponímia occitana
# Districte de Bugesera

El districte de Bugesera és un akarere (districte) de la província de l'Est, a Ruanda. La seva capital és Nyamata. Hi ha dos memorials al genocidi tutsi.

## Geografia i turisme

El districte comprèn àrees al sud de Kigali, que abans estaven a la província de Kigali Ngali, al voltant de la ciutat de Nyamata. La zona és propensa a les sequeres, i ha estat assignada com la ubicació d'un possible nou aeroport internacional per servir a Kigali, a 40 km, substituint l'Aeroport Internacional de Kigali.
La zona té una temperatura diària superior a la mitjana ruandesa, i una menor precipitació, que de vegades provoca sequeres.

## Sectors

El districte de Bugesera està dividit en 15 sectors (imirenge): Gashora, Juru, Kamabuye, Ntarama, Mareba, Mayange, Musenyi, Mwogo, Ngeruka, Nyamata, Nyarugenge, Rilima, Ruhuha, Rweru i Shyara.

## Referències

* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Bugesera
# Nombre 194

El nombre 194 (CXCIV) és el nombre natural que segueix el nombre 193 i precedeix el nombre 195. La seva representació binària és 11000010, la representació octal 302 i l'hexadecimal C2. La seva factorització en nombres primers és 2×97; altres factoritzacions són 1×194 = 2×97; és un nombre 2-gairebé primer: 2 × 97 = 194.
# Radiant

«Radiant» té aquests significats:
* Geometria: Radiant o radian, angle que comprèn un arc igual al radi.
* Astronomia: Radiant (astronomia), punt de l'esfera celeste d'on pareixen provindre les trajectòries d'una pluja d'estels.
* Física:
** Energia radiant, energia de les ones electromagnètiques continguda en la llum visible i altres formes de radiació
** Flux radiant, mesura de la potència d'una radiació electromagnètica
* Literatura: Radiant (manfra), còmic francès dibuixat i escrit per Tony Valente.
# Grafisme

El grafisme és l'expressió de pensament mitjançant símbols materials. El grafisme inicia sobre el 30000 aC, no com una representació de la realitat, sinó com una abstracció que gira al voltant de continguts màgics/religiosos. Aquest grafisme inicial, evolucionarà cap a una forma d'escriptura constituïda per una transposició simbòlica, no copiant la realitat.

## Referències

* ↑ «Leroi-Gourhan_ch 6.html». web.stanford.edu. [Consulta: 3 desembre 2016].

## Vegeu també

* Art paleolític
* Disseny gràfic
# Memnó

Memnó és el nom dels següents personatges:
* Mèmnon, rei mitològic d'Etiòpia
* Memnó de Rodes, general rodi al servei de Pèrsia
* Memnó de Tràcia, general macedoni.
* Memnó d'Heraclea, historiador grec probablement del segle I aC o I dC.
# Sèish (Arieja)

Sèish (en francès Seix) és un municipi francès, situat a la regió d'Occitània, departament de l'Arieja. És limítrof amb el terme municipal aranès de Naut Aran i el pallarès d'Alt Àneu.

## Referències

* ↑ Toponímia occitana
# Tennantita-(Mn)

La tennantita-(Mn) és un mineral de la classe dels sulfurs que pertany al subgrup de la tennantita.

## Característiques

La tennantita-(Mn) és una sulfosal de fórmula química Cu₆(Cu₄Mn₂)As₄S₁₂S. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de Viena (Àustria), amb el número de catàleg: o 2509.

## Formació i jaciments

Va ser descoberta a la mina Choquelimpie, situada a l'àrea de Ticnamar, a la província de Parinacota (Regió d'Arica i Parinacota, Xile. Aquesta mina xilena és l'únic indret de tot el planeta on ha estat descrita aquesta espècie mineral.

## Referències

* ↑ «Tennantite-(Mn)» (en anglès). Mindat. [Consulta: 12 novembre 2022].
# Kvitsøy

Kvitsøy és un municipi situat al comtat de Rogaland, Noruega. Té 524 habitants (2016) i la seva superfície és de 6.29 km². El centre administratiu del municipi és el poble d'Ydstebøhamn.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Kvitsøy - Lloc web oficial
# Séamus Coleman

Séamus Coleman (Killybegs, l'11 d'octubre de 1988) és un futbolista irlandès que juga com a lateral dret amb l'Everton FC i la selecció irlandesa.

## Referències

* ↑ «UEFA.com Seamus Coleman». UEFA. [Consulta: 12 abril 2011].
# Tennant (Califòrnia)

Tennant és una concentració de població designada pel cens dels Estats Units a l'estat de Califòrnia. Segons el cens del 2009 tenia 62 habitants.

## Demografia

Segons el cens del 2000, Tennant tenia 63 habitants, 34 habitatges, i 17 famílies. La densitat de població era de 110,6 habitants/km².
Dels 34 habitatges en un 8,8% hi vivien nens de menys de 18 anys, en un 38,2% hi vivien parelles casades, en un 11,8% dones solteres, i en un 50% no eren unitats familiars. En el 44,1% dels habitatges hi vivien persones soles el 26,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,85 i el nombre mitjà de persones que vivien en cada família era de 2,53.
Per edats la població es repartia de la següent manera: un 12,7% tenia menys de 18 anys, un 3,2% entre 18 i 24, un 17,5% entre 25 i 44, un 36,5% de 45 a 60 i un 30,2% 65 anys o més.
L'edat mediana era de 56 anys. Per cada 100 dones de 18 o més anys hi havia 83,3 homes.
La renda mediana per habitatge era de 10.750 $ i la renda mediana per família de 26.250 $. Els homes tenien una renda mediana de 21.250 $ mentre que les dones 0 $. La renda per capita de la població era de 9.929 $. Entorn del 31,3% de les famílies i el 34,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tennant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Tennant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Psychoda quatei

Psychoda quatei és una espècie d'insecte dípter pertanyent a la família dels psicòdids que es troba a Europa: la Ligúria (Itàlia).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)
# Graffias

«Graffias» té aquests significats:
Graffias ('urpes') és el nom tradicional de molts estels de les constel·lacions entre l'Escorpió i la Balança.
Pot referir-se a:
* β Sco, també anomenada Acrab
* ξ Sco (també 51 Lib); segons Bayera la seva Uranometria
** ξ de Libra; segons Burritt
** ζ Sco; segons Becvar com a Grafias.

## Bibliografia

* Allen, R. H.,. Star Names: Their Lore and Meaning. Reprint. Nova York, NY: Dover Publications Inc, 1963, p. 278, 369, 371. ISBN 0-486-21079-0.
* Bečvář, A.,. Atlas Coeli II - Catalogue 1950.0. Prague: Czechoslovak Astronomical Society, 1951.
* Burritt, E. H.,. Atlas, Designed to Illustrate the Geography of the Heavens. New. Nova York, NY: F. J. Huntington, 1835.
* Kunitzsch, P., and, Smart, T.,. A Dictionary of Modern Star Names: A Short Guide to 254 Star Names and Their Derivations. 2nd Revised. Cambridge, MA: Sky Publishing, 2006, p. 52–53. ISBN 1-931559-44-9.
# Kvinnodröm

Kvinnodröm és una pel·lícula sueca dirigida per Ingmar Bergman, estrenada el 1955.

## Argument

Susanne és la propietària d'una agència de modela a Estocolm. Doris, la seva popular model, té una discussió amb el seu promès, Palle, just abans d'anar amb Susanne a Gothenburg per ser fotografiada en una nova col·lecció.
A Gothenburg Doris coneix un Cònsol entrat en anys, qui veu en ella una forta semblança amb la seva muller, ara en un hospital mental. El Cònsol gratifica els desitjos de Doris amb joies i roba bona, i els dos passen un apassionant dia junts.
Susanne mentrestant ha telefonat el seu ex-amant Henrik i va concertar una cita amb ell. Henrik de mala gana li visita. Fan l'amor i estan planejant la seva relació quan la seva muller arriba.

## Repartiment

* Eva Dahlbeck: Susanne
* Harriet Andersson: Doris
* Gunnar Björnstrand: Otto Sönderby, Cònsol
* Ulf Palme: Mr. Henrik Lobelius
* Inga Landgré: Mrs. Lobelius
* Benkt-åke Benktsson: Mr. Magnus (com Bengt-Åke Benktsson)
* Sven Lindberg: Palle Palt
# Sultanat de Sanaag

El sultanat de Sanaag fou un estat de Somàlia establert per una branca del clan warsangeli i que abraçava el sud del Sanaag i Maakhir i algunes terres a Bari.
El seu sobirà més important fou Sultan Dhahar que va governar a la part final del segle xix; va combatre els abissinis i les comunitats cristianes de la comarca de Galgala aliades als abissinis. La ciutat de Dhahar, a l'est del sultanat, fou anomenada pel sultà (en realitat portava el títol d'akil).
# Acadèmia Americana de les Arts i les Lletres

L'Acadèmia Americana de les Arts i les Lletres, en anglès: American Academy of Arts and Letters, és una societat honorífica de 250 membres que té com a objectiu "fomentar, ajudar i mantenir l'excel·lència" en la literatura, la música i l'art nord-americà. Situada al barri de Washington Heights, a Manhattan, a la ciutat de Nova York, comparteix Audubon Terrace, un complex a Broadway entre els carrers West 155th i 156th, amb la Hispanic Society of America i el Boricua College.
Les galeries de l’acadèmia estan obertes al públic. Les exposicions inclouen una exposició anual de pintures, escultures, fotografies i obres en paper d’artistes contemporanis nominats pels seus membres, i una exposició anual d’obres de membres recentment elegits i que reben distincions i guardons. El 2014 es va inaugurar una exposició permanent de l'estudi recreat del compositor Charles Ives.
L’auditori és apreciat per músics i enginyers que volen gravar en directe, ja que l’acústica és considerada una de les millors de la ciutat. S'hi han realitzat centenars d'enregistraments comercials.

## No s'ha de confondre amb

* United States National Academy of Sciences
* Academy of Motion Picture Arts and Sciences
* Acadèmia Americana de les Arts i les Ciències
* American Association for the Advancement of Science
* World Academy of Art and Science
* National Academy of Recording Arts and Sciences

## Referències

* ↑ «Còpia arxivada». American Academy of Arts and Letters. Arxivat de l'original el d’abril 2, 2015. [Consulta: d’octubre 7, 2021].
* ↑ John Updike, ed. A Century of Arts & Letters, Columbia University Press (1998), p. 263.
* ↑ Barbara S. Christen and Steven Flanders, eds. Cass Gilbert, Life and Work: Architect of the Public Domain, W. W. Norton and Company (2001), p. 12.

## Enllaços externs

* Web oficial
# Maximin Legros

Maximin Legros, (Belval-Bois-des-Dames (Gran Est), 7 de maig, 1750 - Rennes (Bretanya), 30 de març, 1823), va ser un general francès de la Revolució, de l'Imperi, i participant de la revolta de la Vendée.

## Biografia

Va entrar al servei el 24 de novembre de 1771, com a soldat al Regiment de la Corona, va esdevenir caporal l'1 de juliol de 1775, sergent furriel el 9 de novembre de 1779, sergent major el 20 de novembre de 1780 i ajudant sub comissat amb el grau de segon tinent el 15 de setembre de 1791. Va ser nomenat tinent el 20 de maig de 1792, ajudant major el 15 de juliol següent i capità el 20 de febrer de 1793. El 23 de maig de 1793 va prendre el comandament del 10è batalló de la formació d'Orleans, i el 22 de juliol següent, el lloc de Niort.
Fou ascendit a general de brigada el 30 de juliol de 1793 a l'exèrcit de "Côtes de la Rochelle", i el 4 de novembre següent fou emprat a l'exèrcit d'Occident, prengué el comandament de la 2a brigada, que participà a la columnes infernals a la Vendée i l'abril de 1794, va ordenar les afusellades de Marillais, on van ser executats uns 2.000 homes, dones i nens de la Vendée. Va ser suspès de les seves funcions el 17 d'agost de 1794.
Reactivat el març de 1795 com a comandant del camp de Chiché a la Vendée, després el de Sainte-Florence el juny següent, va ser acomiadat el 22 de setembre de 1796.
El 21 de novembre de 1800 va tornar al servei com a comandant d'un batalló de veterans de la 9a semi brigada i l'1 de juliol de 1810 va ser cap del 7è batalló de veterans a Brest. Va ser posat en inactivitat l'1 de novembre de 1814 i va ser admès a la jubilació el 13 de febrer de 1815.
Va morir el 30 de març de 1823 a Rennes.

## Fonts

* Hervé Coutau-Bégarie i Charles Doré-Graslin (dir.), Histoire militaire des guerres de Vendée, Economica, 2010, p. 483.
* Nicolas Delahaye, Guide historique des Guerres de Vendée, Éditions Pays et Terroirs, 2005.
* (anglès) "Generals Who Served in the French Army during the Period 1789 - 1814": Eberle a Exelmans [archive] »
* Étienne Charavay, Correspondance général de Carnot, tome 4, Empresa nacional d'impressió, 1897, p. 18
* «Les généraux français et étrangers ayant servi dans la Grande Armée [archive]» (consultat el 16 d'abril de 2014)
* (polonès) «Napoléon.org.pl [archive]»
* Georges Six, Dictionnaire biographique des généraux & amiraux français de la Révolution et de l'Empire (1792-1814), París: Librairie G. Saffroy, 1934, 2 vol., p. 99
# Roser Camí

Roser Camí (Castelldefels, 1968) és una actriu catalana de teatre, cinema i televisió.
Formada a l'Institut del Teatre, va debutar a l'obra Un dia de Mercè Rodoreda, dirigida per Calixto Bieito (1993), amb qui també va treballar a El rei Joan (1995) o La casa de Bernarda Alba de Federico García Lorca (1998). També ha participat en La ópera de cuatro cuartos de Bertolt Brecht (2002), El rei Lear, de William Shakespeare (2004), Peer Gynt, d'Henrik Ibsen (2006), o Tirant lo Blanc, de Joanot Martorell (2007). A la televisió ha participat en sèries com Estació d'enllaç, La Lloll o Tres pics i repicó, i en cinema, a Subjúdice, de Josep Maria Forn (1998), o Mi hermano del alma, de Mariano Barroso (1994), entre d'altres.

## Referències

* 1 2 «Roser Camí». Gran Enciclopèdia Catalana. Barcelona: Grup Enciclopèdia Catalana.
# Tilemzoun

Tilemzoun (en àrab تيلمزون, Tīlimzūn; en amazic ⵜⵉⵍⵎⵣⵓⵏ) és una comuna rural de la província de Tan-Tan, a la regió de Guelmim-Oued Noun, al Marroc. Segons el cens de 2014 tenia una població total de 1.015 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rafael Adam i Baiges

Rafael Adam i Baiges (Valls, Alt Camp, 1886 - Barcelona, 1952) fou un compositor català.
Gairebé tota la seva vida va transcórrer a Barcelona, i va estrenar moltes de les seves obres en diferents teatres del Paral·lel barceloní. La seva obra més famosa és el fado Blanquita (1918), que el va fer molt popular la cèlebre artista Blanquita Suárez. Es va casar amb la ballarina Ascension Garcia, anomenada "La Bilbaina", amb la qual va tenir dues filles: Josefa i Antònia.

## Obres seleccionades

* La Hija de un Muezín (1920)
* La Mistinguett
* La Promesa yo quiero ser torero
* Cazalla, tango de la sarsuela La Reina del Barrio Chino 1927
* Una tarde de mayo (pasdoble)(1927)
* La Ramilletera (1912)
* La Regina, sardana amb lletra de Lusinyan i Bilitis

## Referències

* ↑ «Llista de composicions de Rafael Adam a Virtual International Authority File».
* ↑ «Llista de sardanes de Rafael Adam al web Sardanista.cat». [Consulta: 1r abril 2014].
# Hampstead (Nova York)

Hampstead, també coneguda com a Henry Rose House, és una casa històrica ubicada a Jerusalem al Comtat Yates (Nova York). Aquest edifici, inspirat en l'arquitectura grega, fou construït el 1840 i compta amb un pòrtic de temple monumental i proporcionat, amb un frontispici i un ampli entaulament, amb el suport de dues columnes. Consta en els Registre Nacional de Llocs Històrics des de l'any 1994.

## Referències

* ↑ John A. Bonafide. «National Register of Historic Places Registration: The Historic and Architectural Resources of Yates County». New York State Office of Parks, Recreation and Historic Preservation, 01-07-1994. Arxivat de l'original el 2012-09-22. [Consulta: 14 juny 2009].Vegeu també: «Additional documentation». Arxivat de l'original el 2012-09-22. [Consulta: 16 maig 2010].
* ↑ «National Register Information System». National Register of Historic Places. National Park Service, 13-03-2009. Arxivat de l'original el 2007-10-02. [Consulta: 16 maig 2010].
# Menedem de Macedònia (cesarià)

Menedem (en grec antic: Μενέδημος, en llatí: Menedemus) fou un cap macedoni de la regió anomenada pels romans Macedonia Libera.
Va prendre part al costat de Juli Cèsar a la guerra civil contra Pompeu i els seus partidaris, lliurada entre l'any 49 aC i l'any 48 aC. És probablement el mateix Menedem que esmenta Ciceró amb una aversió considerable, com amic i partidari de Juli Cèsar.

## Referències

* ↑ 3.Menedemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1036